《晋康八景》
明代·张汝秀

惟爱端溪景最幽，一泓光澈玉壶秋。徘徊云影连霄汉，滉漾银河浸斗牛。

玉兔倒涵山色净，晴川清蘸水晶浮。金波皎皎溪澄彻，偏称骚人夜唱酬。

作者简介：张汝秀，字子达。泷水（今广东罗定）人。明武宗正德间贡生。正德十五年（一五二〇）由荆州训导升任海南澄迈教谕，后致仕。年八十卒。清康熙《罗定州志》卷六、民国《罗定志》卷七有传。